Man sterf vermoedelik as gevolg van polisie-optrede | Maroela Media
Soshanguve (Foto verskaf deur Opod)
Die onafhanklike polisieondersoekdirektoraat (Opod) sal ondersoek instel ná 'n man gesterf het, vermoedelik as gevolg van polisie-optrede naby die polisiestasie in Soshanguve, noord van Pretoria.
Moses Dlamini, woordvoerder van Opod, het gesê die besonderhede is nog nie duidelik nie. "Na bewering was beamptes, geklee in uniform, besig met misdaadvoorkoming in die straat naby die polisiestasie. Daar was 'n groep jong mans wat onwettige CD's/DVD's verkoop het. Die polisiebeamptes het hulle genader en die jong mans het in verskillende rigtings weggehardloop. Een van die jong mans het geval en gesterf."
Dlamini het gesê 'n Opod-ondersoekbeampte het gesukkel om by die toneel uit te kom, omdat inwoners van die gemeenskap die pad versper en buitebande aan die brand gesteek het. "Beamptes van die eenheid vir openbare orde en die honde-eenheid moes die Opod-beampte vergesel en in daardie stadium is die jong man se liggaam reeds na Ga-Rankuwa se staatslykshuis geneem," het hy bygevoeg.
Opod se ondersoekbeamptes sal weer die toneel besoek om te bepaal of daar enige ander ooggetuies is. "Die nadoodse ondersoek sal na verwagting Maandag gedoen word en Opod-ondersoekbeamptes sal dit bywoon."
Hardloop weg, val en sterf? Klink 'n bietjie dik vir 'n daalder.
Hoe lekker lag ek vir die opskrif wat misleidend is, hy is nie dood agv die SAPD se optrede nie, die SAPD het bloot op sy optrede geriageer, sy optrede is die oorsaak van sy dood…..lol
Vraag nommer een. Waarom weghardloop as jy niks verkeerd gedoen het nie? Dit is tipies SA. Iemand wie weghol vir die polisie en vir hom dan [email protected]#rs val kan nie skuldig wees nie, O NEE! Geen wonder daar is nie respek vir die Polisie nie. Vraag nommer 2. Het die man dan nie omkoopgeld by hom gehad nie?